**Legyesbénye Község Önkormányzata Képviselő-testületének 2/2022. (II. 24.) önkormányzati rendelete**

**a köztisztviselői törvény végrehajtásával kapcsolatos helyi szabályokról**

Legyesbénye Község Önkormányzatának Képviselő- testülete a közszolgálati tisztviselőkről szóló 2011. évi CXCIX. törvény 232/A. §-ában, a 234. § (3) b) pontjában és (4) bekezdésében, a 237. §-ában kapott felhatalmazás alapján, az Alaptörvény 32. cikk (1) a) pontjában meghatározott feladatkörében eljárva a következőket rendeli el.

**1. §**

(1) E rendelet hatálya a Bekecsi Közös Önkormányzati Hivatal (a továbbiakban: Hivatal) köztisztviselőire, ügykezelőire terjed ki.

(2) A rendelet előírásait a 3. és 4. § kivételével a polgármesterre is alkalmazni kell.

**2. §**

A Hivatal köztisztviselői számára a Közszolgálati Tisztviselők Napja, július l-je munkaszüneti nap.

**3. §**

(1) A képviselő-testület a Hivatalban foglalkoztatott köztisztviselők részére illetménykiegészítést állapít meg.

(2) Az illetménykiegészítés mértéke:

*a)* felsőfokú iskolai végzettségű köztisztviselő esetén alapilletményének 20%-a,

*b)* érettségi iskolai végzettségű köztisztviselő esetén alapilletményének 20%-a.

**4. §**

A Bekecsi Közös Önkormányzati Hivatalban foglalkoztatott köztisztviselők illetményalapját 2022. évben 52.000,-Ft-ban állapítja meg.

**5. §**

(1) A képviselő-testület vissza nem térítendő juttatásként

*a)* rendkívüli pénzbeli szociális támogatást

*b)* temetési segélyt,

*c)* egészségügyi juttatásként szemüveg vásárláshoz hozzájárulást biztosít.

(2) A képviselő-testület visszatérítendő juttatásként illetményelőleget biztosít.

(3) Az (1) és (2) bekezdésben biztosított juttatások mértékét, feltételeit, az elbírálás, elszámolás rendjét a Jegyző Közszolgálati Szabályzatban állapítja meg.

(4) A rendeletben megállapított juttatások fedezetét a tárgyévre a képviselő-testület az önkormányzat éves költségvetésében határozza meg és biztosítja.

**6. §**

Ez a rendelet a kihirdetését követő napon lép hatályba.

**7. §**

A rendelet rendelkezéseit 2022. január 1. napjától kell alkalmazni.

**8. §**

Hatályát veszti a köztisztviselői törvény végrehajtásával kapcsolatos helyi szabályokról szóló 2/2021.(I.27.) önkormányzati rendelet.

|  |  |
| --- | --- |
|  Lengyelné Bús Zita  |  Barta Csilla |
|  polgármester |  jegyző |
| Záradék:A rendelet 2022. február 24. napján kihirdetve.  Barta Csilla jegyző |  |

Végső előterjesztői indokolás

A helyi önkormányzat rendeletben egységesen valamennyi felsőfokú és középfokú iskolai végzettségű köztisztviselőnek a tárgyévre illetménykiegészítést állapíthat meg, amelynek mértéke Bekecsi Közös Önkormányzati Hivatalban a felsőfokú végzettségű köztisztviselő esetében az alapilletményének 20%-a, középfokú végzettségű köztisztviselő esetében az alapilletményének 20%-a. A rendelet megalkotása azért szükséges, mert az illetménykiegészítést mindig az adott évre vonatkozólag kell megállapítani. Az illetménykiegészítés folyamatosan, minden évben tervezésre kerül a költségvetésben. Az illetménykiegészítés fenntartása hozzájárul ahhoz, hogy a köztisztviselők illetménye versenyképes maradjon.

**Részletes indokolás**

1. §-hoz: személyi hatályt megállapító rendelkezés

2. §-hoz: munkaszüneti napot tartalmazó rendelkezés

3. §-hoz: illetménykiegészítés mértékét megállapító rendelkezés

4. §-hoz: illetményalap összegét megállapító rendelkezés

5. §-hoz: juttatásokat felsoroló rendelkezés

6. -8 §-hoz: hatályba léptető és hatályon kívül helyező rendelkezések